זוהרה אלפסיה

זֹוהָרָה אַלְ-פַסִיָה, או זוהרה סחה (בצרפתית: Zohra Al Fassia, בערבית: زهرة الفاسية; 1905–1994), הייתה זמרת יהודיה-מרוקאית.

בשנות השלושים והארבעים הייתה מהזמרות המפורסמות במרוקו ובאלג'יריה. אל-פסיה הייתה האישה הראשונה במרוקו שהקליטה אלבום מוזיקלי. שיריה החילוניים זכו להצלחה לאורך עשרות שנים בשמחות של יהודי מרוקו, ולחניהם הותאמו גם לפיוטי קודש. במחצית השנייה של חייה חיה בישראל.

==ביוגרפיה==
אלפסיה נולדה בשם זוהרה חמו בעיר צפרו שלמרגלות הרי האטלס במרוקו, למשפחה דלת אמצעים<ref></ref>. בילדותה הצטיינה בזמרה ושרה פיוטים בבית הכנסת של פאס. בנעוריה שרה בבתי קפה ביישובים הסמוכים ובקברטים בקזבלנקה. שיריה היו בעיקרם שירים חילוניים מסוגת גרנאטי (שירים אנדלוסיים ששמם בא משם העיר גרנדה בספרד ונפוצו בקרב יהודי אלג'יריה ומרוקו במאה ה-19), שירים מסוגת אייתה שמאזור האטלס, ושירים הקרויים מלחון - שירים עירוניים וארוכים.

בשנות ה-40 הופיעה בליווי תזמורת אישית. שיריה, אשר הושמעו בתחנות הרדיו, נהיו פופולריים מאוד גם באלג'יריה. סולטאן מרוקו מוחמד החמישי התרשם מאוד מכשרונה והזמין אותה לשיר בחצרו. בין להיטיה "אַבּיָאדִי יָאנַא" (הידוע גם בכינוי העממי יותר "טִי פּארִי פּאטִי" על שום הפזמון החוזר והקליט שבו, ע"ע רנט לורנייז). את השיר נוהגים להשמיע בטקסי החינה, בקרב קהילות מרוקו. השיר חודש בישראל על ידי להקת "שפתיים". שירים מפורסמים אחרים שלה היו "אלערוסה", "יאלי פיק דמואוי" ואחרים. אלפסיה נהגה לשיר גם שירים של סמי אלמגריבי ושל זמרים ומלחינים אחרים. בין השנים 1947–1957 הוציאה אלפסיה למעלה מ-17 אלבומים.

חלק משיריה נהפכו לקאלט במוזיקה המרוקאית, ונשארו פופולריים גם עשרות שנים לאחר עזיבתה את מרוקו. משרד התרבות המרוקאי הוציא תקליטור של זהרה אלפסיה, בתוך האנתולוגיה של המוזיקה המרוקאית, במדור לזמרים יהודים-מרוקאים, והוא כלל שמונה משיריה.
בשנת 1962 עלתה לישראל. בשנת 1965 תרמה לתערוכת תרבות יהודי צפון-אפריקה שנערכה בירושלים ובתל אביב את "טרקלין יהודי מרוקו". בטרקלין הוצגו מושבי קטיפה, וילונות ברקמת משי, כריות ברוקאד שזורות חוטי כסף ושטיחים ייחודיים. שווי הטרקלין היה 50 אלף לירות ישראליות. בשנת 1967 חודשו חגיגות המימונה בחגיגות ענק בשכונת סנהדריה בירושלים. לאירוע החגיגי תרמה אלפסיה פרוכת עשויה רקמת זהב טהור.

עם זאת, מרבית זמנה בישראל אלפסיה עבר עליה בתנאי מצוקה ובדידות בשכונת עתיקות ג' באשקלון. המשורר וחתן פרס ישראל ארז ביטון, ביקר בביתה בשנות השבעים, כאשר עבד בשירות הציבורי כעובד סוציאלי<ref></ref>. ביטון התרשם מאוד מגורלה וכתב עליה ב-1976 את "שיר זוהרה אלפסיה", הנלמד <ref></ref> בבתי הספר לבחינת הבגרות בספרות. ועדת ביטון להעצמת הזהות של יהדות ספרד והמזרח במערכת החינוך המליצה להוסיף את השיר בפרק החובה בשירה לחינוך ממלכתי וממלכתי-דתי.

בשנותיה האחרונות התגוררה בבית אבות. אלפסיה הוזמנה לחגיגות רבות של העדה המרוקאית בישראל והיו לה בארץ קרובי משפחה רבים. בבואו לישראל, הזמר והמלחין סמי אלמגריבי ארגן מסיבה לכבודה.

נפטרה בשנת 1994 ונקברה באשקלון.

בראש העין קראו רחוב על שמה.

בשנת 2013 המחזאי רפאל אהרון מתיאטרון קדם השיק מחזמר אודות חייה של אלפסיה, אותה גילמה הזמרת דיקלה.

בשנת 2017 עלה המופע "מנינה סימון ועד זוהרה אלפסיה" בתיאטרון ירושלים. באותה שנה יצאה הזמרת נטע אלקיים במופע מחווה לזוהרה אלפסיה בזאפה. המופע הפך בינלאומי ואלקיים הופיעה איתו בין היתר עם תזמורת ירושלים מזרח ומערב בישראל ובאירופה.

שיריה זכו לגרסאות כיסוי של אמנים שונים בעולם, בהם אנריקו מסיאס, דיקלה, נטע אלקיים, להקת שפתיים, פייסל עזיזי, סנאא מרחאתי , אסמא למנוואר וסלמה רשיד .

==קישורים חיצוניים==

* [http://piyout.diinoweb.com/files/Piyoutim-Marocco פיוטים ממרוקו]
* אלסנדרה צ'וצ'י -מ"סיטי יוניברסיטי" ניו יורק [http://www.umbc.edu/MA/index/number8/ciucci/ciucciweb.htm דברי הסבר לדיסק לקט שירים מרוקאים] בהוצאה לאור של משרד החינוך והתקשורת של ממלכת מרוקו 
* [http://www.marocmoreshet.com/uploads/post-3-1225986600.jpg דיווח בעיתון על פטירתה של זוהרה המובא באתר MarocMoreshet]
* [http://jewishmorocco.blogspot.co.il/2011/06/ya-nas-ya-nas-zohra-el-fassia-digitized.html Ya Nas, Ya Nas – Zohra El Fassia Digitized] אתר Jewish Morocco.
* 
* 
* [http://www.education.gov.il/tochniyot_limudim/shira/sh_38.htm "שיר זוהרה אלפסיה" / ארז ביטון] באתר משרד החינוך (קידוד תווים: windows 1255)

=== השיר "זוהרה אלפסיה" ===
* [https://yschool.co.il/video/831 שירת המאה ה-20 שיר זוהרה אלפסיה - ארז ביטון - חלק א']
* [https://yschool.co.il/video/832 שירת המאה ה-20 שיר זוהרה אלפסיה - ארז ביטון - חלק ב']

==הערות שוליים==

קטגוריה:זמרים יהודים מרוקאים
קטגוריה:זמרות ישראליות
קטגוריה:זמרים ישראלים
קטגוריה:עולות בשנות ה-1960
קטגוריה:עולים בשנות ה-1960
קטגוריה:ילידות 1905
קטגוריה:ישראליות שנפטרו ב-1994
קטגוריה:ישראלים שנפטרו ב-1994
קטגוריה:ישראלים ילידי מרוקו